geografie

Cascadele Beușniței

Succesiunea de cascade (din care cea mai mare are peste 5 m înălțime) de pe Râul Beu în amonte de lacul [|Ochiul Beului] formează **Cascadele Beușniței**. Acestea au luat naștere prin actiunea apei timp de milenii în substratul (solul) [|calcaros]. Calcarul dizolvat de apă a fost depus prin precipitare straturi-straturi pe trunchiuri de copaci căzuți de-a lungul cursului râului, formând travertin, rocă moale si permeabilă ce a permis modelarea a nenumărate forme, mini-baraje, ochiuri de apă și cascade succesive. Situate în zona de protecție strictă cu statut de [|rezervație naturală] din cadrul Parcului Național Cheile Nerei-Beușnița din județul [|Caraș-Severin], Cascadele Beușniței reprezintă un fenomen unic, un adevărat monument al naturii, și un obiectiv de însemnată valoare turistică, geologică si peisagistică.





media type="youtube" key="OOnbFdhMCfw" height="315" width="560"